พระราชกฤษฎีกา กำหนดเขตที่ดินที่จะทำการสำรวจเพื่อการวางและจัดทำผังเมืองรวม ในท้องที่ตำบลบางกระทึก ตำบลท่าตลาด ตำบลไร่ขิง ตำบลกระทุ่มล้ม ตำบลยายชา ตำบลอ้อมใหญ่ ตำบลท่าข้าม และตำบลบ้านใหม่ อำเภอสามพราน จังหวัดนครปฐม พ.ศ. 2527

พระราชกฤษฎีกา
พระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลบางกระทึก
ตำบลท่าตลาด ตำบลไร่ขิง ตำบลกระทุ่มล้ม
ตำบลยายชา ตำบลอ้อมใหญ่
ตำบลท่าข้าม และตำบลบ้านใหม่
อำเภอสามพราน จังหวัดนครปฐม
พ.ศ. ๒๕๒๗
 

ภูมิพลอดุลยเดช ป.ร.
ให้ไว้ ณ วันที่ ๙ มิถุนายน
พ.ศ. ๒๕๒๗
เป็นปีที่ ๓๙
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลบางกระทึก ตำบลท่าตลาด ตำบลไร่ขิง ตำบลกระทุ่มล้ม ตำบลยายชา
ตำบลอ้อมใหญ่ ตำบลท่าข้าม และตำบลบ้านใหม่ อำเภอสามพราน จังหวัดนครปฐม
เพื่อใช้เป็นแนวทางในการพัฒนาและบำรุงรักษาทรัพยากรธรรมชาติ ภูมิประเทศที่งดงาม
และสภาพแวดล้อม

อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลบางกระทึก ตำบลท่าตลาด ตำบลไร่ขิง ตำบลกระทุ่มล้ม ตำบลยายชา
ตำบลอ้อมใหญ่ ตำบลท่าข้าม และตำบลบ้านใหม่ อำเภอสามพราน จังหวัดนครปฐม พ.ศ. ๒๕๒๗

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
พระราชกฤษฎีกานี้ให้มีอายุห้าปี

มาตรา ๔
ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้

มาตรา ๕
เขตที่ดินที่จะทำการสำรวจเพื่อการวางและจัดทำผังเมืองรวม
ตามพระราชกฤษฎีกานี้อยู่ในท้องที่ตำบลบางกระทึก ตำบลท่าตลาด ตำบลไร่ขิง
ตำบลกระทุ่มล้ม ตำบลยายชา ตำบลอ้อมใหญ่ ตำบลท่าข้าม และตำบลบ้านใหม่ อำเภอสามพราน
จังหวัดนครปฐม ภายในแนวเขตตามแผนที่ท้ายพระราชกฤษฎีกานี้

มาตรา ๖
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ป. ติณสูลานนท์
นายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลบางกระทึก
ตำบลท่าตลาด ตำบลไร่ขิง ตำบลกระทุ่มล้ม ตำบลยายชา ตำบลอ้อมใหญ่ ตำบลท่าข้าม
และตำบลบ้านใหม่ อำเภอสามพราน จังหวัดนครปฐม พ.ศ. ๒๕๒๗

(ดูข้อมูลจากภาพกฎหมาย)
หมายเหตุ - เหตุผลในการประกาศใช้พระราชกฤษฎีกาฉบับนี้
คือ เนื่องจากรัฐบาลมีนโยบายที่จะพัฒนาจังหวัดนครปฐม
สมควรวางและจัดทำผังเมืองรวมเพื่อใช้เป็นแนวทางในการพัฒนาด้านการใช้ประโยชน์ในทรัพย์สินการคมนาคมและการขนส่ง
การสาธารณูปโภค บริการสาธารณะ และสภาพแวดล้อมโดยคำนึงถึงการบำรุงรักษาทรัพยากรธรรมชาติ
และภูมิประเทศที่งดงามหรือมีคุณค่าในทางธรรมชาติ ดังนั้น
เพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว จึงเป็นต้องตราพระราชกฤษฎีกานี้


















อัมภิญา/พิมพ์
๑๘ ตุลาคม ๒๕๕๐
ฐิติพงษ์/ตรวจ
๑๓ พฤศจิกายน ๒๕๕๐

วิภา/ปรับปรุง
๓ สิงหาคม ๒๕๕๘







[๑] ราชกิจจานุเบกษา
เล่ม ๑๐๑/ตอนที่ ๗๖/ฉบับพิเศษ หน้า ๒๐/๑๖ มิถุนายน ๒๕๒๗